**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2018. szeptember 19-i ülésére)

**TÁRGY: A Kiskőrösi Óvodák maximális csoportlétszám átlépésének engedélyezése**

A nemzeti köznevelésről szóló 2011. évi CXC. törvény (továbbiakban: Nkt.) 25. § (7) bekezdése értelmében:

*„Az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetve a tanítási év indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja, továbbá szakképző iskolában akkor is, ha a képzés során tanulói jogviszony korábbi tanítási évben történő megszűnése miatt az érintett osztály, csoport létszáma a minimális létszám alá csökkent, és átszervezéssel - a tanulóra háruló aránytalan teher nélkül - nem alakítható ki a minimális létszámot elérő létszámú osztály, csoport. A szakképző iskolában a minimális létszámtól el lehet térni akkor is, ha az osztályban a szakképzésről szóló törvény szerinti hiány-szakképesítés megszerzésére irányuló nevelés-oktatás, képzés folyik. A szakgimnáziumban és a szakközépiskolában a gyakorlati képzésre vonatkozó maximális csoportlétszám legfeljebb ötven százalékkal átléphető, ha a gyakorlati képzés tanteremben folyik. A művészeti felsőoktatási intézmény által fenntartott nyolc évfolyamos gimnázium osztályainak minimális, maximális és átlaglétszámát a szakközépiskola elméleti képzéshez rendelt létszámkeretei szerint kell meghatározni.”*

A Nkt. 4. melléklete szerint:

**Csoportlétszámok**

|  |  |  |  |
| --- | --- | --- | --- |
| Intézménytípus | Csoportlétszámok | | |
|  | minimum | maximum | átlag |
| Óvoda | 13 | 25 | 20 |

Kiskőrös Város Önkormányzata fenntartásában lévő Kiskőrösi Óvodák igazgatója 2018. szeptember 10. napján kelt levelében jelezte, hogy a pótbeiratkozások során a tervezett csoportlétszám a 2018/2019-es nevelési évben engedélyezett maximális 25 fő helyett az alábbiak szerint alakulnak:

|  |  |  |
| --- | --- | --- |
| **Tagóvoda neve** | **csoport neve** | **létszám** |
| Batthyány Óvoda | II. csoport | 26 |
| Batthyány Óvoda | III. csoport | 26 |

Az intézmény a maximális létszámhatárt (25 fő) átlépi, ezért szükséges a létszámbővítéshez a fenntartó engedélye. A 20%-kal megemelt létszámhatárokat egyik csoport sem lépi át.

Az előterjesztés sürgősségét indokolja, hogy a fenntartó engedélye nélkül az intézmény nem lépheti át a jogszabályban rögzített létszámot, azonban az óvodai nevelési év szeptember 1. napjával elindult és szükséges megoldani a gyermekek elhelyezését.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2018. szeptember 17.**

**Domonyi László sk.**

**polgármester**

**HATÁROZAT-TERVEZET**

A Képviselő-testület a nemzeti köznevelésről szóló 2011. évi CXC. törvény 25. § (7) bekezdése és a 4. számú melléklet 3. pontja alapján engedélyezi a Kiskőrösi Óvodáknál az óvodai csoportokra megállapított maximális létszámtól való eltérést és a 2018/2019-es nevelési évben Batthyány Óvoda II. csoportját 26 főben és a Batthyány Óvoda III. csoportját 26 főben határozza meg.

**Határidő:** azonnal

**Felelős:** polgármester